ખાણીપીણી બજારનાં સંખ્યાબંધ દુકાનદારો-વેપારીઓ, ફેરિયાઓએ તાકીદે તેમનું ખાણીપીણી બજાર પહેલાની જેમ રાબેતા મુજબ ચાલુ કરવાની મંજૂરી આપવા અ.મ્યુ.કો. સત્તાવાળાઓને અનુરોધ કરવામાં આવ્યો હતો. હાથમાં વિવિધ સંદેશાઓ સાથેના બેનરો-પ્લેકાર્ડ મારફતે વેપારીઓ-દુકાનદારોએ અ.મ્યુ.કો. સત્તાધીશોને અનુરોધ કર્યો હતો કે, ખાણી-પીણીનાં આ બજાર સાથે સંકળાયેલા પાંચ હજારથી વધુ વ્યક્તિઓની રોજી રોટી પર અસર થઇ છે. લો ગાર્ડન ખાણી પીણી બજાર છે જે ટ્રાફિકને નડતર રૂપ ન હતું, તેમ છતાં તેની પર બુલડોઝર ફેરવાયું છે, જેના કારણે તેઓની રોજીરોટી છીનવાઇ છે. હવે તેમની રોજી રોટીનું શું? આ સાથે જ તેમણે લો ગાર્ડન ખાણી-પીણીનું બજાર ફરીથી શરૂ કરવાની માંગણી કરી હતી.